title: Regolament ta' Implimentazzjoni tal-Kummissjoni (UE) 2018/1969 tat-12 ta' Diċembru 2018 li jnaqqas il-kwoti tas-sajd disponibbli għal ċerti stokkijiet fl-2018 minħabba sajd eċċessiv fis-snin ta' qabel

text:
                  13.12.2018

                  MT

                  Il-Ġurnal Uffiċjali tal-Unjoni Ewropea

                  L 316/12

         REGOLAMENT TA' IMPLIMENTAZZJONI TAL-KUMMISSJONI (UE) 2018/1969
         tat-12 ta' Diċembru 2018
         li jnaqqas il-kwoti tas-sajd disponibbli għal ċerti stokkijiet fl-2018 minħabba sajd eċċessiv fis-snin ta' qabel
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema tal-Unjoni ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b'mod partikulari l-Artikolu 105(1), (2) u (3) tiegħu,
         Billi:

                     (1)

                     Il-kwoti tas-sajd għall-2017 ġew stabbiliti bir-Regolamenti li ġejjin:

                                 —

                                 ir-Regolament tal-Kunsill (UE) 2016/1903 (2),

                                 —

                                 ir-Regolament tal-Kunsill (UE) 2016/2285 (3),

                                 —

                                 ir-Regolament tal-Kunsill (UE) 2016/2372 (4), u

                                 —

                                 ir-Regolament tal-Kunsill (UE) 2017/127 (5).

                     (2)

                     Il-kwoti tas-sajd għall-2018 ġew stabbiliti bir-Regolamenti li ġejjin:

                                 —

                                 ir-Regolament tal-Kunsill (UE) 2016/2285,

                                 —

                                 ir-Regolament tal-Kunsill (UE) 2017/1970 (6),

                                 —

                                 ir-Regolament tal-Kunsill (UE) 2017/2360 (7), u

                                 —

                                 ir-Regolament tal-Kunsill (UE) 2018/120 (8).

                     (3)

                     Skont l-Artikolu 105(1) tar-Regolament (KE) Nru 1224/2009, meta l-Kummissjoni tkun stabbiliet li Stat Membru jkun qabeż il-kwoti tas-sajd li kienu allokati lilu, hija għandha tnaqqas il-kwoti tas-sajd futuri ta' dak l-Istat Membru.

                     (4)

                     L-Artikolu 105(2) u (3) tar-Regolament (KE) Nru 1224/2009 jipprevedi li dan it-tnaqqis tal-kwoti tas-sajd irid isir fis-sena jew fis-snin sussegwenti billi jiġu applikati l-fatturi rispettivi ta' multiplikazzjoni mogħtija f'dawk il-paragrafi.

                     (5)

                     Ċerti Stati Membri qabżu l-kwoti tas-sajd allokati lilhom għall-2017. Għalhekk huwa xieraq li jitnaqqsu l-kwoti tas-sajd allokati lilhom fl-2018 u, fejn rilevanti, fis-snin sussegwenti, għall-istokkijiet mistada żżejjed.

                     (6)

                     Fl-2016, Spanja stadet iktar mill-kwota tagħha għall-alonga fl-Oċean Atlantiku fit-Tramuntana ta' 5° N (ALB/AN05N). Fuq talba ta' Spanja, it-tnaqqis korrispondenti nqasam nofs b'nofs fuq sentejn (l-2017 u l-2018). L-ewwel nofs tat-tnaqqis, jiġifieri 1 134,677 tunnellata, tnaqqas mill-kwota ta' Spanja għall-2017 permezz tar-Regolament ta' Implimentazzjoni tal-Kummissjoni (UE) 2017/2309 (9). Il-kwota oriġinali ta' Spanja għall-alonga tat-Tramuntana fl-Oċean Atlantiku fit-Tramuntana ta' 5° N (ALB/AN05N) għall-2018, kif ġiet stabbilita fir-Regolament (UE) 2018/120, diġà kienet tirrifletti tnaqqis ta' 945,560 tunnellata. Għalhekk jenħtieġ li titnaqqas il-kwantità ta' 189,117-il tunnellata li fadal mill-kwota ta' Spanja għall-2018.

                     (7)

                     Jenħtieġ li t-tnaqqis mill-kwoti tas-sajd previst f'dan ir-Regolament japplika mingħajr preġudizzju għat-tnaqqis applikabbli għall-kwoti tal-2018 skont ir-Regolament ta' Implimentazzjoni tal-Kummissjoni (UE) Nru 185/2013 (10).

                     (8)

                     Billi l-kwoti jingħataw f'tunnellati, jenħtieġ li s-sajd eċċessiv ta' kwantitajiet ta' inqas minn tunnellata ma jitqiesx,

               ADOTTAT DAN IR-REGOLAMENT:

            Artikolu 1

               1.   Il-kwoti tas-sajd stabbiliti fir-Regolamenti (UE) 2016/2285, (UE) 2017/1970, (UE) 2017/2360 u (UE) 2018/120 għall-2018 għandhom jitnaqqsu kif stabbilit fl-Anness ta' dan ir-Regolament.

               2.   Il-paragrafu 1 għandu japplika mingħajr preġudizzju għat-tnaqqis previst fir-Regolament ta' Implimentazzjoni (UE) Nru 185/2013.

            Artikolu 2
            Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta' Diċembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 343, 22.12.2009, p. 1.

            (2)  Ir-Regolament tal-Kunsill (UE) 2016/1903 tat-28 ta' Ottubru 2016 li jiffissa l-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2016/72 (ĠU L 295, 29.10.2016, p. 1).

            (3)  Ir-Regolament tal-Kunsill (UE) 2016/2285 tat-12 ta' Diċembru 2016 li jiffissa għall-2017 u l-2018 l-opportunitajiet tas-sajd għall-bastimenti tas-sajd tal-Unjoni għal ċerti stokkijiet ta' ħut tal-fond u li jemenda r-Regolament (UE) 2016/72 (ĠU L 344, 17.12.2016, p. 32).

            (4)  Ir-Regolament tal-Kunsill (UE) 2016/2372 tad-19 ta' Diċembru 2016 li jiffissa l-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut fil-Baħar l-Iswed (ĠU L 352, 23.12.2016, p. 26).

            (5)  Ir-Regolament tal-Kunsill (UE) 2017/127 tal-20 ta' Jannar 2017 li jistabbilixxi għall-2017 l-opportunitajiet tas-sajd għal ċerti stokkijiet tal-ħut u ċerti gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f'ċerti ilmijiet mhux tal-Unjoni (ĠU L 24, 28.1.2017, p. 1).

            (6)  Ir-Regolament tal-Kunsill (UE) 2017/1970 tas-27 ta' Ottubru 2017 li jiffissa għall-2018 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2017/127 (ĠU L 281, 31.10.2017, p. 1).

            (7)  Ir-Regolament tal-Kunsill (UE) 2017/2360 tal-11 ta' Diċembru 2017 li jiffissa għall-2018 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut fil-Baħar l-Iswed (ĠU L 337, 19.12.2017, p. 1).

            (8)  Ir-Regolament tal-Kunsill (UE) 2018/120 tat-23 ta' Jannar 2018 li jistabbilixxi l-opportunitajiet tas-sajd għall-2018 għal ċerti stokkijiet tal-ħut u ċerti gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f'ċerti ilmijiet mhux tal-Unjoni, u li jemenda r-Regolament (UE) 2017/127 (ĠU L 27, 31.1.2018, p. 1).

            (9)  Ir-Regolament ta' Implimentazzjoni tal-Kummissjoni (UE) 2017/2309 tat-13 ta' Diċembru 2017 għat-twettiq ta' tnaqqis mill-kwoti tas-sajd disponibbli għal ċerti stokkijiet fl-2017 minħabba sajd eċċessiv ta' stokkijiet oħrajn fis-snin ta' qabel u li jemenda r-Regolament ta' Implimentazzjoni (UE) 2017/1345 (ĠU L 331, 14.12.2017, p. 23).

            (10)  Ir-Regolament ta' Implimentazzjoni tal-Kummissjoni (UE) Nru 185/2013 tal-5 ta' Marzu 2013 li jipprovdi għal tnaqqis minn ċerti kwoti tas-sajd allokati lil Spanja fl-2013 u fis-snin sussegwenti minħabba s-sajd żejjed ta' ċertu kwota tal-kavalli fl-2009 (ĠU L 62, 6.3.2013, p. 1).

            ANNESS

               TNAQQIS MILL-KWOTI TAS-SAJD GĦALL-2018 GĦALL-ISTOKKIJIET LI ĠEW MISTADA ŻŻEJJED

                        Stat Membru

                        Kodiċi tal-ispeċi

                        Kodiċi taż-żona

                        Isem l-ispeċi

                        Isem iż-żona

                        Il-kwota oriġinali tal-2017 (f'kilogrammi)

                        Il-ħatt l-art permess għall-2017 (il-kwantità totali adattata f'kilogrammi) (1)

                        Il-qabdiet totali li saru fl-2017 (il-kwantità f'kilogrammi)

                        Il-konsum tal-kwota meta mqabbel mal-ħatt l-art permess

                        Is-sajd eċċessiv meta mqabbel mal-ħatt l-art permess (il-kwantità f'kilogrammi)

                        Il-fattur ta' multiplikazzjoni (2)

                        Fattur addizzjonali ta' multiplikazzjoni (3)
                            (4)

                        It-tnaqqis pendenti mis-sena jew mis-snin ta' qabel (5) (il-kwantità f'kilogrammi)

                        It-tnaqqis li jrid isir fl-2018 (il-kwantità f'kilogrammi)

                        BE

                        RJU

                        07D.

                        Ir-raja ondjata

                        L-ilmijiet tal-Unjoni taż-żona VIId

                        2 000

                        2 000

                        5 648

                        282,40 %

                        3 648

                        1,00

                        /

                        /

                        3 648

                        BE

                        SRX

                        07D.

                        Ir-rebekkini u r-raj

                        L-ilmijiet tal-Unjoni taż-żona VIId

                        96 000

                        91 353

                        95 695

                        104,75 %

                        4 342

                        /

                        /

                        /

                        4 342

                        BE

                        SRX

                        67AKXD

                        Ir-rebekkini u r-raj

                        L-ilmijiet tal-Unjoni taż-żoni VIa, VIb, VIIa sa c u VIIe sa k

                        762 000

                        907 100

                        919 333

                        101,35 %

                        12 233

                        /

                        /

                        /

                        12 233

                        DK

                        MAC

                        2A34.

                        Il-kavalli

                        Iż-żoni IIIa u IV u l-ilmijiet tal-Unjoni taż-żoni IIa, IIIb u IIIc u tas-subdiviżjonijiet 22 sa 32

                        22 031

                        17 525 756

                        17 992 741

                        102,66 %

                        466 985

                        /

                        /

                        /

                        466 985

                        DK

                        MAC

                        2A4 A-N

                        Il-kavalli

                        L-ilmijiet Norveġiżi taż-żoni IIa u IVa

                        16 004

                        14 538 090

                        14 801 414

                        101,81 %

                        263 324

                        /

                        /

                        /

                        263 324

                        DK

                        MAC

                        2CX14-

                        Il-kavalli

                        Iż-żoni VI, VII, VIIIa, VIIIb, VIIId u VIIIe, l-ilmijiet tal-Unjoni u dawk internazzjonali taż-żona Vb u l-ilmijiet internazzjonali taż-żoni IIa, XII u XIV

                        /

                        5 341 916

                        5 342 930

                        100,02 %

                        1 014

                        /

                        /

                        /

                        1 014

                        DK

                        NOP

                        04-N.

                        Il-merluzz tan-Norveġja u l-qabdiet aċċessorji marbutin miegħu

                        L-ilmijiet Norveġiżi taż-żona IV

                        0

                        0

                        16 298

                        Ma japplikax

                        16 298

                        1,00

                        A

                        /

                        24 447

                        DK

                        OTH

                        1N2AB.

                        Speċijiet oħrajn

                        L-ilmijiet Norveġiżi taż-żoni I u II

                        /

                        0

                        9 979

                        Ma japplikax

                        9 979

                        1,00

                        /

                        /

                        9 979

                        DK

                        POK

                        1N2AB.

                        Il-pollakkju l-iswed

                        L-ilmijiet Norveġiżi taż-żoni I u II

                        /

                        0

                        9 508

                        Ma japplikax

                        9 508

                        1,00

                        /

                        /

                        9 508

                        ES

                        ALB

                        AN05N

                        L-alonga tat-Tramuntana

                        L-Oċean Atlantiku fit-Tramuntana ta' 5° N

                        14 981 130

                        13 961 453

                        13 940 306

                        99,85 %

                        – 21 147  (7)

                        /

                        /

                        189 117  (8)

                        189 117

                        ES

                        GHL

                        1N2AB.

                        Il-ħalibatt ta' Greenland

                        L-ilmijiet Norveġiżi taż-żoni I u II

                        /

                        19 200

                        36 090

                        187,97 %

                        16 890

                        1,00

                        A

                        /

                        25 335

                        ES

                        GHL

                        N3LMNO

                        Il-ħalibatt ta' Greenland

                        Iż-żona 3LMNO tan-NAFO

                        4 067 000

                        4 061 001

                        4 072 229

                        100,28 %

                        11 228

                        /

                        C (6)

                        /

                        11 228

                        ES

                        POK

                        1N2AB.

                        Il-pollakkju l-iswed

                        L-ilmijiet Norveġiżi taż-żoni I u II

                        /

                        86 500

                        88 150

                        101,91 %

                        1 650

                        /

                        /

                        /

                        1 650

                        ES

                        SWO

                        AS05N

                        Il-pixxispad

                        L-Oċean Atlantiku fin-Nofsinhar ta' 5° N

                        4 715 270

                        4 715 270

                        4 808 206

                        101,97 %

                        92 936

                        /

                        /

                        /

                        92 936

                        FR

                        GHL

                        1N2AB.

                        Il-ħalibatt ta' Greenland

                        L-ilmijiet Norveġiżi taż-żoni I u II

                        /

                        0

                        6 868

                        Ma japplikax

                        6 868

                        1,00

                        /

                        /

                        6 868

                        FR

                        YFT

                        IOTC

                        It-tonn l-isfar

                        Iż-Żona ta' Kompetenza tal-IOTC

                        29 501 000

                        29 651 000

                        29 960 730

                        101,04 %

                        309 730

                        /

                        /

                        /

                        309 730

                        IE

                        HKE

                        8ABDE.

                        Il-merluzz

                        Iż-żoni VIIIa, VIIIb, VIIId u VIIIe

                        /

                        0

                        1 300

                        Ma japplikax

                        1 300

                        1,00

                        C (6)

                        /

                        1 300

                        IE

                        MAC

                        2CX14-

                        Il-kavalli

                        Iż-żoni VI, VII, VIIIa, VIIIb, VIIId u VIIIe, l-ilmijiet tal-Unjoni u dawk internazzjonali taż-żona Vb u l-ilmijiet internazzjonali taż-żoni IIa, XII u XIV

                        86 426 000

                        86 319 537

                        86 520 982

                        100,23 %

                        201 445

                        /

                        /

                        /

                        201 445

                        NL

                        WHG

                        56-14

                        Il-merlangu

                        Iż-żona VI, l-ilmijiet tal-Unjoni u dawk internazzjonali taż-żona Vb u l-ilmijiet internazzjonali taż-żoni XII u XIV

                        /

                        0

                        18 648

                        Ma japplikax

                        18 648

                        1,00

                        /

                        /

                        18 648

                        PL

                        COD

                        3BC+24

                        Il-bakkaljaw

                        Is-subdiviżjonijiet 22 sa 24

                        654 000

                        915 170

                        947 501

                        103,53 %

                        32 331

                        /

                        C (6)

                        /

                        32 331

                        PT

                        ALB

                        AN05N

                        L-alonga tat-Tramuntana

                        L-Oċean Atlantiku fit-Tramuntana ta' 5° N

                        2 413 800

                        2 332 800

                        2 564 017

                        109,91 %

                        231 217

                        /

                        /

                        /

                        231 217

                        PT

                        ALF

                        3X14-

                        Il-fonsa l-ħamra

                        L-ilmijiet tal-Unjoni u dawk internazzjonali taż-żoni III, IV, V, VI, VII, VIII, IX, X, XII u XIV

                        182 000

                        182 626

                        185 582

                        101,62 %

                        2 956

                        /

                        /

                        /

                        2 956

                        PT

                        ANE

                        9/3411

                        L-inċova

                        Iż-żoni IX u X u l-ilmijiet tal-Unjoni taż-żona 34.1.1 tas-CECAF

                        6 522 000

                        8 992 936

                        9 141 377

                        101,65 %

                        148 441

                        /

                        /

                        /

                        148 441

                        PT

                        BUM

                        ATLANT

                        Il-marlin blu

                        L-Oċean Atlantiku

                        52 320

                        51 259

                        56 271

                        109,78 %

                        5 012

                        /

                        /

                        /

                        5 012

                        PT

                        LEZ

                        8C3411

                        Il-megrims

                        Iż-żoni VIIIc, IX u X u l-ilmijiet tal-Unjoni taż-żona 34.1.1 tas-CECAF

                        36 000

                        139 400

                        142 316

                        102,09 %

                        2 916

                        /

                        /

                        /

                        2 916

                        PT

                        SBR

                        09-

                        Il-paġella l-ħamra

                        L-ilmijiet tal-Unjoni u dawk internazzjonali taż-żona IX

                        37 000

                        72 027

                        75 905

                        105,38 %

                        3 878

                        /

                        /

                        /

                        3 878

                        PT

                        SRX

                        89-C.

                        Ir-rebekkini u r-raj

                        L-ilmijiet tal-Unjoni taż-żoni VIII u IX

                        1 156 000

                        1 132 824

                        1 211 808

                        106,97 %

                        78 984

                        /

                        /

                        /

                        78 984

                        PT

                        SWO

                        AN05N

                        Il-pixxispad

                        L-Oċean Atlantiku fit-Tramuntana ta' 5° N

                        1 170 830

                        1 738 532

                        1 854 956

                        106,70 %

                        116 424

                        /

                        /

                        /

                        116 424

                        UK

                        MAC

                        2CX14-

                        Il-kavalli

                        Iż-żoni VI, VII, VIIIa, VIIIb, VIIId u VIIIe, l-ilmijiet tal-Unjoni u dawk internazzjonali taż-żona Vb u l-ilmijiet internazzjonali taż-żoni IIa, XII u XIV

                        237 677 000

                        222 116 471

                        224 288 943

                        100,98 %

                        2 172 472

                        /

                        A (6)

                        /

                        2 172 472

               (1)  Il-kwoti disponibbli għal Stat Membru skont ir-Regolamenti rilevanti dwar l-opportunitajiet tas-sajd wara li jitqiesu l-iskambji tal-opportunitajiet tas-sajd skont l-Artikolu 16(8) tar-Regolament (UE) Nru 1380/2013 tal-Parlament Ewropew u tal-Kunsill (ĠU L 354, 28.12.2013, p. 22), it-trasferimenti tal-kwoti mill-2016 għall-2017 skont l-Artikolu 4(2) tar-Regolament tal-Kunsill (KE) Nru 847/96 (ĠU L 115, 9.5.1996, p. 3) u skont l-Artikolu 15(9) tar-Regolament (UE) Nru 1380/2013 jew ir-riallokazzjoni u t-tnaqqis tal-opportunitajiet tas-sajd skont l-Artikoli 37 u 105 tar-Regolament (KE) Nru 1224/2009.

               (2)  Kif stabbilit fl-Artikolu 105(2) tar-Regolament (KE) Nru 1224/2009. Tnaqqis ekwivalenti għas-sajd eċċessiv * 1,00 għandu japplika fil-każijiet kollha ta' sajd eċċessiv ta' 100 tunnellata jew inqas.

               (3)  Kif stabbilit fl-Artikolu 105(3) tar-Regolament (KE) Nru 1224/2009 u dejjem jekk is-sajd eċċessiv ikun jaqbeż l-10 %.

               (4)  L-ittra “A” turi li ġie applikat fattur addizzjonali ta' multiplikazzjoni ta' 1,5 minħabba li kien hemm sajd eċċessiv b'mod konsekuttiv fl-2015, fl-2016 u fl-2017. L-ittra “C” turi li ġie applikat fattur addizzjonali ta' multiplikazzjoni ta' 1,5 minħabba li l-istokk huwa suġġett għal pjan pluriennali.

               (5)  Il-kwantitajiet li fadal mis-sena jew mis-snin ta' qabel.

               (6)  Il-fattur addizzjonali ta' multiplikazzjoni ma jistax jiġi applikat billi s-sajd eċċessiv ma jaqbiżx l-10 % tal-ħatt l-art permess.

               (7)  It-tnaqqis ma jistax jitnaqqas b'din il-kwantità li ma ntużatx minħabba li l-Artikolu 4 tar-Regolament (KE) Nru 847/96 ma japplikax għall-istokk ALB/AN05N.

               (8)  Fuq talba ta' Spanja, it-tnaqqis ta' 2 269 354 kilogramma li kellu jsir fl-2017 inqasam nofs b'nofs fuq sentejn (l-2017 u l-2018) permezz tar-Regolament ta' Implimentazzjoni (UE) 2017/2309. Billi l-kwota oriġinali ta' Spanja għall-2018, kif ġiet stabbilita fir-Regolament (UE) 2018/120, diġà tirrifletti tnaqqis ta' 945 560 kilogramma, il-kwantità li fadal li trid titnaqqas hija ta' 189 117-il kilogramma.


title: Regolament ta' Implimentazzjoni tal-Kummissjoni (UE) 2018/1965 tas-6 ta' Diċembru 2018 li jikkonferixxi l-protezzjoni skont l-Artikolu 99 tar-Regolament (UE) Nru 1308/2013 tal-Parlament Ewropew u tal-Kunsill fuq l-isem “Uhlen Roth Lay” (DOP)

text:
                  13.12.2018

                  MT

                  Il-Ġurnal Uffiċjali tal-Unjoni Ewropea

                  L 316/4

         REGOLAMENT TA' IMPLIMENTAZZJONI TAL-KUMMISSJONI (UE) 2018/1965
         tas-6 ta' Diċembru 2018
         li jikkonferixxi l-protezzjoni skont l-Artikolu 99 tar-Regolament (UE) Nru 1308/2013 tal-Parlament Ewropew u tal-Kunsill fuq l-isem “Uhlen Roth Lay” (DOP)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 99 tiegħu,
         Billi:

                     (1)

                     Skont l-Artikolu 97(2) u (3) tar-Regolament (UE) Nru 1308/2013, il-Kummissjoni eżaminat l-applikazzjoni tal-Ġermanja għar-reġistrazzjoni tal-isem “Uhlen Roth Lay” u ppubblikatha f'Il-Ġurnal Uffiċjali tal-Unjoni Ewropea (2).

                     (2)

                     Il-Kummissjoni ma rċeviet ebda dikjarazzjoni ta' oppożizzjoni skont l-Artikolu 98 tar-Regolament (UE) Nru 1308/2013.

                     (3)

                     Skont l-Artikolu 99 tar-Regolament (UE) Nru 1308/2013, l-isem “Uhlen Roth Lay” jenħtieġ li jkun protett u li jidħol fir-reġistru msemmi fl-Artikolu 104 ta' dak ir-Regolament.

                     (4)

                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

            Artikolu 1
            L-isem “Uhlen Roth Lay” (DOP) huwa b'dan protett.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-6 ta' Diċembru 2018.

                  Għall-Kummissjoni,

                  F'isem il-President,

               Phil HOGAN

                  Membru tal-Kummissjoni

            (1)  ĠU L 347, 20.12.2013, p. 671.

            (2)  ĠU C 277, 7.8.2018, p. 8.


title: Regolament ta' Implimentazzjoni tal-Kummissjoni (UE) 2018/1966 tas-6 ta' Diċembru 2018 li jikkonferixxi l-protezzjoni skont l-Artikolu 99 tar-Regolament (UE) Nru 1308/2013 tal-Parlament Ewropew u tal-Kunsill fuq l-isem “Uhlen Laubach” (DOP)

text:
                  13.12.2018

                  MT

                  Il-Ġurnal Uffiċjali tal-Unjoni Ewropea

                  L 316/5

         REGOLAMENT TA' IMPLIMENTAZZJONI TAL-KUMMISSJONI (UE) 2018/1966
         tas-6 ta' Diċembru 2018
         li jikkonferixxi l-protezzjoni skont l-Artikolu 99 tar-Regolament (UE) Nru 1308/2013 tal-Parlament Ewropew u tal-Kunsill fuq l-isem “Uhlen Laubach” (DOP)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 99 tiegħu,
         Billi:

                     (1)

                     Skont l-Artikolu 97(2) u (3) tar-Regolament (UE) Nru 1308/2013, il-Kummissjoni eżaminat l-applikazzjoni tal-Ġermanja għar-reġistrazzjoni tal-isem “Uhlen Laubach” u ppubblikatha f'Il-Ġurnal Uffiċjali tal-Unjoni Ewropea (2).

                     (2)

                     Il-Kummissjoni ma rċeviet ebda dikjarazzjoni ta' oppożizzjoni skont l-Artikolu 98 tar-Regolament (UE) Nru 1308/2013.

                     (3)

                     Skont l-Artikolu 99 tar-Regolament (UE) Nru 1308/2013, l-isem “Uhlen Laubach” jenħtieġ li jkun protett u li jidħol fir-reġistru msemmi fl-Artikolu 104 ta' dak ir-Regolament.

                     (4)

                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

            Artikolu 1
            L-isem “Uhlen Laubach” (DOP) huwa b'dan protett.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-6 ta' Diċembru 2018.

                  Għall-Kummissjoni,

                  F'isem il-President,

               Phil HOGAN

                  Membru tal-Kummissjoni

            (1)  ĠU L 347, 20.12.2013, p. 671.

            (2)  ĠU C 277, 7.8.2018, p. 13.


title: Regolament ta' Implimentazzjoni tal-Kummissjoni (UE) 2018/1967 tat-12 ta' Diċembru 2018 li jemenda r-Regolament (UE) Nru 37/2010 biex jikklassifika s-sustanza paromomycin fir-rigward tal-limitu massimu ta' residwi tagħha (Test b'rilevanza għaż-ŻEE.)

text:
                  13.12.2018

                  MT

                  Il-Ġurnal Uffiċjali tal-Unjoni Ewropea

                  L 316/6

         REGOLAMENT TA' IMPLIMENTAZZJONI TAL-KUMMISSJONI (UE) 2018/1967
         tat-12 ta' Diċembru 2018
         li jemenda r-Regolament (UE) Nru 37/2010 biex jikklassifika s-sustanza paromomycin fir-rigward tal-limitu massimu ta' residwi tagħha
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 470/2009 tal-Parlament Ewropew u tal-Kunsill tas-6 ta' Mejju 2009 li jistabbilixxi l-proċeduri Komunitarji għall-istabbiliment ta' limiti ta' residwi ta' sustanzi farmakoloġikament attivi fl-oġġetti tal-ikel li joriġinaw mill-annimali, u li jħassar ir-Regolament tal-Kunsill (KEE) Nru 2377/90 u li jemenda d-Direttiva 2001/82/KE tal-Parlament Ewropew u tal-Kunsill u r-Regolament (KE) Nru 726/2004 tal-Parlament Ewropew u tal-Kunsill (1), u b'mod partikulari l-Artikolu 14 flimkien mal-Artikolu 17 tiegħu,
         Wara li kkunsidrat l-opinjoni tal-Aġenzija Ewropea għall-Mediċini fformulata mill-Kumitat għall-Prodotti Mediċinali għall-Użu Veterinarju,
         Billi:

                     (1)

                     L-Artikolu 17 tar-Regolament (KE) Nru 470/2009, jirrikjedi li l-limitu massimu ta' residwi (“MRL”) għas-sustanzi farmakoloġikament attivi maħsubin għall-użu fl-Unjoni fi prodotti mediċinali veterinarji għall-annimali li jipproduċu l-ikel jew fi prodotti bijoċidali użati fit-trobbija tal-annimali jrid jiġi stabbilit f'Regolament.

                     (2)

                     It-Tabella 1 tal-Anness tar-Regolament tal-Kummissjoni (UE) Nru 37/2010 (2) tistabbilixxi s-sustanzi farmakoloġikament attivi u l-klassifikazzjoni tagħhom fir-rigward tal-MRLs fl-oġġetti tal-ikel li joriġinaw mill-annimali.

                     (3)

                     Is-sustanza paromomycin hija diġà inkluża f'dik it-tabella bħala sustanza permessa għall-ispeċijiet kollha li jipproduċu l-ikel, applikabbli għall-muskoli, il-fwied u l-kliewi.

                     (4)

                     Ġiet sottomessa applikazzjoni lill-Aġenzija Ewropea għall-Mediċini (“EMA”) sabiex l-entrata eżistenti għal paromomycin tiġi estiża għall-bajd tat-tiġieġ.

                     (5)

                     Abbażi tal-opinjoni tal-Kumitat għall-Prodotti Mediċinali għall-Użu Veterinarju, l-EMA rrakkomandat li jiġi stabbilit MRL għall-paromomycin fil-bajd tat-tiġieġ.

                     (6)

                     B'konformità mal-Artikolu 5 tar-Regolament (KE) Nru 470/2009, l-EMA trid tikkunsidra tuża l-MRLs stabbiliti għal sustanza farmakoloġikament attiva li tinsab f'oġġett tal-ikel partikolari għal oġġett tal-ikel ieħor li ġej mill-istess speċi, jew l-MRLs stabbiliti għal sustanza farmakoloġikament attiva fi speċi waħda jew iktar għal speċijiet oħrajn.

                     (7)

                     L-EMA kkunsidrat li tkun xierqa l-estrapolazzjoni tal-entrata għall-paromomycin għall-bajd tal-ispeċijiet tat-tjur kollha.

                     (8)

                     Għaldaqstant, jenħtieġ li r-Regolament (UE) Nru 37/2010 jiġi emendat skont dan.

                     (9)

                     Huwa xieraq li l-partijiet interessati kkonċernati jingħataw perjodu ta' żmien raġonevoli biex jieħdu l-miżuri li jaf ikunu meħtieġa biex jikkonformaw mal-MRL ġdid.

                     (10)

                     Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Prodotti Mediċinali Veterinarji,

               ADOTTAT DAN IR-REGOLAMENT:

            Artikolu 1
            L-Anness tar-Regolament (UE) Nru 37/2010 huwa emendat kif stipulat fl-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu jibda japplika mill-11 ta' Frar 2019.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta' Diċembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 152, 16.6.2009, p. 11.

            (2)  Ir-Regolament tal-Kummissjoni (UE) Nru 37/2010 tat-22 ta' Diċembru 2009 dwar is-sustanzi farmakoloġikament attivi u l-klassifikazzjoni tagħhom fir-rigward tal-limiti massimi ta' residwu fl-oġġetti tal-ikel li ġejjin mill-annimali (ĠU L 15, 20.1.2010, p. 1).

            ANNESS
            Fit-Tabella 1 tal-Anness tar-Regolament (UE) Nru 37/2010, l-entrata għas-sustanza “paromomycin” hija sostitwita b'dan li ġej:

                           Sustanza farmakoloġikament attiva

                           Residwu markatur

                           Speċi tal-annimali

                           MRL

                           Tessuti fil-mira

                           Dispożizzjonijiet oħrajn (skont l-Artikolu 14(7) tar-Regolament (KE) Nru 470/2009)

                           Klassifikazzjoni Terapewtika

                           “Paromomycin

                           Paromomycin

                           L-ispeċijiet kollha li jipproduċu l-ikel

                           500 μg/kg

                           Muskoli

                           Għall-ħut bil-ġewnaħ l-MRL tal-muskolu jirrigwarda “muskolu u ġilda fi proporzjonijiet naturali”.
                           L-MRLs għall-fwied u l-kliewi ma japplikawx għall-ħut bil-ġewnaħ.
                           Mhux għall-użu f'annimali li jipproduċu l-ħalib għall-konsum mill-bniedem.

                           Aġenti li jaġixxu kontra l-infezzjonijiet/Antibijotiċi”

                           1 500  μg/kg

                           Fwied

                           1 500  μg/kg

                           Kliewi

                           200 μg/kg

                           Bajd